**Pracovný List**

**Opakovanie – Štruktúra ľudskej spoločnosti – rasy, národy a etniká.**

Zopakujme si rasy, národy a etniká, ktoré sme preberali na hodinách OBN

Ľudská spoločnosť je rôznorodá z hľadiska rás, národov a národností, ale rovnorodá z hľadiska práv. Človek je biologická a spoločenská bytosť. Pojem rasa súvisí s biologickou podstatou človeka. Ľudská rasa je skupina ľudí, ktorí majú isté telesné (biologické) znaky, ktorými sa líšia od ostatných takýchto skupín. Existujú tieto ľudské rasy:

**Europoidná – biela rasa**

- je [ľudská rasa](https://sk.wikipedia.org/wiki/Rasa_(%C4%8Dlovek)), ktorej príslušníci sa vyznačujú svetlou kožou, rovnými až vlnitými vlasmi, úzkym nosom, tenkými perami. Je rozšírená v Európe, severnej Afrike, juhozápadnej Ázii, južnej Ázii, Severnej Amerike a v okrajových oblastiach Južnej Ameriky, v Austrálii.



**Mongoloidná – žltá rasa**

* je [ľudská rasa](https://sk.wikipedia.org/wiki/Rasa_(%C4%8Dlovek)), ktorej príslušníci sa vyznačujú svetlou až počernou farbou pokožky so žlto- hnedým odtieňom, rovnými tuhými vlasmi, vystupujúcimi lícnymi kosťami. Je rozšírená vo východnej, SV, JV Ázii. Patrí k nej aj pôvodné obyvateľstvo Ameriky. Jej kolískou je [Ázia](https://sk.wikipedia.org/wiki/%C3%81zia).



**Negroidná – čierna, rovníková rasa**

* je ľudská rasa, ktorej príslušníci sa vyznačujú tmavou kožou, kučeravými vlasmi, širokým nosom, hrubými perami. Vyskytuje sa najmä v Afrike a Austrálii a v Amerike.



Pojem národ vyjadruje spoločenskú podstatu človeka. Národy sú spoločenstvá, ktoré vznikajú na základe spoločného: jazyka, územia, kultúry, hospodárstva a historického vývoja.

Nacionalizmus – prehnané vlastenectvo; ideológia a politika, ktorá jednostranne zdôrazňuje význam národa ako spoločenskej jednotky. S tým úzko súvisí šovinizmus– neznášanlivá, výbojná forma nacionalizmu.